ได้ยินว่าบาดทะยักติดจากสนิมได้ ถ้าเราเอากรรไกรที่มีคราบสนิมยังไม่แห้ง ไปตัดซองขนม หรือกล่องนม แล้วทำให้มีคราบสนิมเลอะที่รอยตัด หลังจากนั้นเราก็เทขนมหรือนม ผ่านรอยตัดนั้น แล้วกินเข้าไป แบบนี้ทำให้เสี่ยงติดบาดทะยักไหม?
สวัสดีค่ะ โรคบาดทะยักเกิดจากการติดเชื้อแบคทีเรีย Clostridium tetani โดยพบเชื้อชนิดนี้ในพื้นดิน พื้นผิวที่มีฝุ่นต่างๆ รวมทั้งผิวหนังและอุจจาระคน และยังพบได้ในมูลสัตว์ต่างๆเช่น หมู ไก่ หมา แมว วัว ควาย เป็นต้น เชื้อบาดทะยักสามารถเข้าสู่ร่างกายและทำให้เกิดโรคได้หลายทาง เช่น- ผ่านทางแผลสด เช่น แผลจากตะปู หรือเศษไม้ตำ แผลถูกสัตว์กัด แผลถลอก แผลฉีกขาด แผลถูกไฟไหม้ น้ำร้อนลวก เป็นต้น- แผลจากการใช้เข็มฉีดยาร่วมกัน พบในกลุ่มผู้ใช้ยาเสพติด หรือการสักลาย- ผ่านทางแผลเรื้อรัง เช่น แผลเบาหวาน- ผ่านทางสายสะดือในเด็กแรกคลอด เกิดจากมารดาที่ไม่เคยฉีดวัคซีนบาดทะยัก และการใช้อุปกรณ์ที่ไม่สะอาดตัดสายสะดือเด็ก- จากการเป็นโรคหูชั้นกลางอักเสบมีบางกรณีที่ไม่พบสาเหตุว่า เชื้อเข้าสู่ร่างกายผ่านทางไหนสำหรับกรรไกรที่มีสนิม หรือฝุ่นละอองจับ ก็อาจมีเชื้อที่ก่อให้เกิดโรคบาดทะยักอยู่ได้ อย่างไรก็ตาม การทานอาหารที่อาจปนเปื้อนเชื้อ ไม่ได้ทำให้เป็นบาดทะยักได้ เพราะเมื่อเชื้อลงสู่กระเพาะอาหาร ก็จะถูกน้ำย่อยและกรดในกระเพาะ ทำลายจนเชื้อตายไป จึงไม่ได้ทำให้เป็นโรคบาดทะยักค่ะ